ai4bharat/Pralekha huggingface dataset:
पर्यटन मंत्रालय
कोविड युगानंतर पर्यटन क्षेत्राच्या कायाकल्पाचे कारण यशस्वी कोविड लसीकरण प्रकल्प हे आहे: केंद्रीय सांस्कृतिक आणि पर्यटन मंत्री जी किशन रेड्डी
अग्वादा किल्ला, से कॅथेड्रल आणि कुर्डी महादेव मंदिरात येणाऱ्यांसाठी अधिकाधिक सुविधा, केंद्रीय मंत्र्यांच्या हस्ते विकासकामांचा शुभारंभ
पणजी, 04 डिसेंबर 2021
केंद्रीय सांस्कृतिक आणि पर्यटन मंत्री जी किशन रेड्डी यांनी आज उत्तर गोव्यातील अप्पर फोर्ट, अग्वादा येथे आयोजित एका सार्वजनिक कार्यक्रमात कोंडोलीमधील फोर्ट अग्वादा, जुने गोव्यातील से कॅथेड्रल आणि कुर्डी येथील महादेव मंदिर इथल्या विकासकामांसाठी अभ्यागतांच्या सुविधा आणि रोषणाईसाठी पायाभरणी फलकांचे अनावरण केले.
भारतीय पुरातत्व सर्वेक्षण  च्या देखरेखीखाली राष्ट्रीय संस्कृती कोष यांच्यासह इंडियन ऑइल फाउंडेशनने अनेक विकासकामे केली आहेत. पुरातत्व सर्वेक्षण विभाग गोवा मंडळाअंतर्गत वर नमूद केलेल्या ठिकाणी पर्यटक पायाभूत सुविधा विकसित केल्या जात आहेत. या सुविधांमध्ये पार्किंग, शौचालय, पिण्याच्या पाण्याची सुविधा, अभ्यागतांच्या सोयीसाठी मार्ग, लँडस्केपिंग, बसण्यासाठी आसने, सुशोभित कमानी, विद्युत रोषणाई, फलक इत्यादींचा समावेश आहे.
गोव्याच्या स्वातंत्र्याची 60 वर्षे आणि देशाच्या स्वातंत्र्याचा अमृतमहोत्सव असा सुंदर योग जुळून आल्याचे सांगत रेड्डी म्हणाले. “कोविड19 चा मोठा फटका पर्यटन क्षेत्राला बसला आहे. देशात गोवा हे सर्वाधिक पर्यटनावर अवलंबून असल्यामुळे सर्वाधिक तेच यामुळे प्रभावित राज्य होते. महामारीमुळे गोव्यावर कितीही संकट आले तरी केंद्र सरकार गोवा सरकार आणि गोव्यातील जनतेच्या पाठीशी उभे राहील, असे रेड्डी यांनी सांगितले.
भारत सरकारच्या यशस्वी लसीकरण धोरणामुळे पर्यटन क्षेत्र पूर्वपदावर येण्यास मदत झाली आहे. पर्यटन स्थळांच्या विकासाची कामे लवकरात लवकर पूर्ण करण्याची विनंतीही मंत्र्यांनी राज्य सरकारच्या विभागांना केली.
मुख्यमंत्री डॉ. प्रमोद सावंत यांनी एका व्हिडिओ संदेशात गोवा राज्याला दिलेल्या सर्व मदतीबद्दल केंद्र सरकार आणि केंद्रीय पर्यटन व सांस्कृतिक मंत्र्यांचे आभार मानले.
एएसआयच्या गोव्यातील तीन स्थळांवर विकासात्मक कामे हाती घेतल्याबद्दल केंद्रीय पेट्रोलियम आणि नैसर्गिक वायू मंत्री हरदीप सिंग पुरी यांनी एका व्हिडिओ संदेशात,इंडियन ऑइल फाऊंडेशनचे आभार मानले.
पर्यटन क्षेत्र हळूहळू पूर्वपदावर येत असल्याने राज्यातील पर्यटन स्थळांची कामे लवकरात लवकर पूर्ण करावीत, असे केंद्रीय पर्यटन राज्यमंत्री श्रीपाद नाईक यांनी सांगितले. गोव्यातील पर्यटन विकासासाठी सर्वतोपरी सहकार्य करण्याची विनंतीही त्यांनी केंद्रीय मंत्र्यांना केली.
बंदरे आणि ग्रामीण विकास मंत्री, गोवा सरकार मायकल लोबो, गोवा पर्यटन विकास महामंडळाचे अध्यक्ष दयानंद सोपटे, इंडियन ऑइल कॉर्पोरेशनचे मुख्य कार्यकारी अधिकारी विनय मिश्रा, भारतीय पुरातत्व सर्वेक्षण प्रादेशिक संचालक डॉ जी माहेश्वरी, आणि भारत पर्यटन, गोवा पर्यटन विकास महामंडळ व एएसआयचे वरिष्ठ अधिकारी कार्यक्रमाला उपस्थित होते.
पार्श्वभूमी
राष्ट्रीय संस्कृती कोष आपल्या देशाच्या समृद्ध आणि वैविध्यपूर्ण अमूर्त वारशाचे जतन करण्याच्या उद्देशातील कामात सहभागी होण्याचे आवाहन करत सहकार्याला चालना देतो. एएसआयच्या तीन स्थळांवरील प्रकल्पांना इंडियन ऑइल फाउंडेशनद्वारे निधी दिला जात आहे.
संरक्षण मंत्रालय
‘विवाह टिकवण्यामध्ये सामोपचार आणि समुपदेशकाची भूमिका’ या विषयावर दक्षिण कमांडकडून एका परिसंवादाचे आयोजन
‘विवाह टिकवण्यामध्ये सामोपचार आणि समुपदेशकाची भूमिका’ या विषयावर दक्षिण कमांड मुख्यालयाने आज 15 एप्रिल 2023 रोजी एका परिसंवादाचे आयोजन केले. विवाहित जोडप्यांमध्ये भक्कम आणि निकोप नातेसंबंध निर्माण करण्यासाठी आणि ते टिकवण्यासाठी प्रभावी पद्धती शिकण्याची संधी या परिसंवादाच्या निमित्ताने हितधारकांना उपलब्ध झाली होती.
नातेसंबंध समुपदेशक आणि कुटुंब कायदा या विषयातील तज्ञ या परिसंवादात सहभागी झाले होते. ‘माय माईन्ड मॅटर्स’ च्या संस्थापक संचालक डॉ. अरुणा कुलकर्णी आणि ज्येष्ठ वकील वृषाली वैद्य यांनी दक्षिण कमांडचे अधिकारी आणि महिलांच्या या परिसंवादात आपले विचार व्यक्त केले.
एका परस्पर संवादात्मक सत्राच्या माध्यमातून उपस्थितांना बहुमूल्य संवाद कौशल्ये, वादाचे निराकरण करण्याची हातोटी आणि जोडप्यांमध्ये भक्कम, टिकून राहणारे नातेसंबंध निर्माण करण्यासाठी आवश्यक असलेल्या इतर उपायांचे मार्गदर्शन मिळाले.
यावेळी बोलताना प्रादेशिक एडब्लूडब्लूएच्या पदसिद्ध अध्यक्ष सुबीना अरोरा यांनी या कार्यक्रमाच्या यशस्वी आयोजनाबद्दल समाधान व्यक्त केले आणि लष्करातील जोडप्यांना परस्परांपासून दीर्घ काळ दूर राहावे लागत असल्याने भेडसावणाऱ्या विशिष्ट प्रकारच्या समस्या आणि जोडीदारांच्या वाढत्या आकांक्षांकडे लक्ष वेधले. या परिसंवादातून मिळालेले मार्गदर्शन आणि नातेसंबंध टिकवण्यासाठी अवलंब करावयाच्या पद्धतींच्या माहितीमुळे सुरुवातीच्या टप्प्यातच अनेक वादांचे निरसन करणे शक्य होईल असा विश्वास त्यांनी व्यक्त केला.
नागरी उड्डाण मंत्रालय
युक्रेनमधून 6200 हून अधिक भारतीय विशेष नागरी उड्डाणांद्वारे मायदेशी परतले आहेत
पुढील दोन दिवसांत 7400 हून अधिक भारतीय दाखल होण्याची शक्यता
नवी दिल्ली, 3 मार्च 2022
युक्रेनमध्ये अडकलेल्या भारतीय नागरिकांना मायदेशी परत आणण्यासाठी भारताने ‘ऑपरेशन गंगा’ नावाने मोठी बचाव मोहीम राबवली आहे. नागरी विमान वाहतूक मंत्रालयाच्या निकट समन्वयाने, परराष्ट्र मंत्रालय भारतीय विद्यार्थ्यांना लवकरात लवकर भारतात परत आणण्यासाठी सर्वतोपरी प्रयत्न करत आहे. इंडियन एअरलाइन्स देखील या बचाव मोहिमेत हातभार लावत आहे . चार केंद्रीय मंत्री- हरदीप सिंग पुरी, ज्योतिरादित्य एम सिंधिया, किरेन रिजिजू आणि जनरल  व्ही.के. सिंग युक्रेनच्या शेजारी देशांमध्ये जाऊन या मोहिमेला मदत आणि देखरेख ठेवण्यासाठी गेले आहेत. भारतीय नागरी विमाने तसेच भारतीय हवाई दलाची विमाने अडकलेल्या भारतीय विद्यार्थ्यांना परत घेऊन येत आहेत .
22 फेब्रुवारीपासून सुरू झालेल्या या बचाव कार्याअंतर्गत आतापर्यंत 6200 हून अधिक लोकांना परत आणले आहे, ज्यात 10 विशेष नागरी विमानांद्वारे आज येत असलेल्या 2185 व्यक्तींचा समावेश आहे. आजच्या उड्डाणांमध्ये बुखारेस्टहून 5, बुडापेस्टहून 2, कोसिसहून 1 आणि झेझोहून 2 विमानांचा समावेश होता. याशिवाय,भारतीय हवाई दलाची 3 विमाने आज आणखी काही भारतीयांना घेऊन येत आहेत. नागरी उड्डाणांची संख्या आणखी वाढवली जाईल आणि पुढील दोन दिवसांत विशेष विमानांद्वारे 7400 हून अधिक लोकांना मायदेशी आणले जाण्याची शक्यता आहे. उद्या 3500 आणि 5 मार्च रोजी 3900 हून अधिक लोकांना परत आणले जाण्याची शक्यता आहे.
उद्याच्या विशेष विमान सेवांचे तात्पुरते वेळापत्रक खालीलप्रमाणे आहे:
|
|
Date
|
|
Airline
|
|
From
|
|
To
|
|
ETA
|
|
Inbound flights
|
|
04.03.2022
|
|
Air India Express
|
|
Bucharest
|
|
Mumbai
|
|
06:20
|
|
1
|
|
|
|
Air India Express
|
|
Budapest
|
|
Mumbai
|
|
08:30
|
|
1
|
|
|
|
Air India
|
|
Bucharest
|
|
New Delhi
|
|
10:05
|
|
1
|
|
|
|
SpiceJet
|
|
Kosice
|
|
New Delhi
|
|
11:20:00,14:10
|
|
2
|
|
|
|
Indigo
|
|
Budapest
|
|
New Delhi
|
|
04:40, 08:20
|
|
2
|
|
|
|
Indigo
|
|
Rzeszow
|
|
New Delhi
|
|
08:20, 05:20, 06:20
|
|
3
|
|
|
|
Indigo
|
|
Bucharest
|
|
New Delhi
|
|
02:30, 03:40, 04:40
|
|
3
|
|
|
|
Indigo
|
|
Suceava
|
|
New Delhi
|
|
04:05,05:05
|
|
2
|
|
|
|
Vistara
|
|
Bucharest
|
|
New Delhi
|
|
15:45
|
|
1
|
|
|
|
Go First
|
|
Budapest
|
|
New Delhi
|
|
04:00
|
|
1
विमान सेवांची एकूण संख्या: 17S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पंतप्रधान कार्यालय
पंतप्रधान उद्या इंडिया मोबाईल काँग्रेस 2020 ला संबोधित करणार
पंतप्रधान नरेंद्र मोदी, व्हर्च्युअल इंडिया मोबाईल काँग्रेस  2020 ला 8 डिसेंबर 2020 रोजी सकाळी 10:45 वाजता संबोधित करणार आहेत. केंद्र सरकारचा दूरसंवाद विभाग आणि सेल्युलर ऑपरेटर असोसिएशन ऑफ इंडिया यांनी याचे आयोजन केले आहे. 8 ते 10 डिसेंबरपर्यंत आयएमसी चालणार आहे.
आयएमसी 2020 विषयी
‘समावेशी नवोन्मेश- अद्ययावत, सुरक्षित, शाश्वत’ अशी आयएमसी 2020 ची संकल्पना आहे. पंतप्रधानांच्या ‘आत्मनिर्भर भारत’ अभियानाला तसेच ’डिजिटल समावेशकता’ आणि ‘शाश्वत विकास, उद्योजकता आणि नवोन्मेश’ यांची सांगड घालण्याचा याचा उद्देश आहे.
स्थानिक आणि विदेशी गुंतवणुकीला प्रोत्साहन देणे त्याचबरोबर दुरसंचार आणि नव तंत्रज्ञान क्षेत्रात संशोधन आणि विकासाला प्रोत्साहन देण्याचाही यामागचा उद्देश आहे.
विविध मंत्रालये, दूरसंवाद तसेच जागतिक स्तरावरच्या कंपन्यांचे मुख्य कार्यकारी अधिकारी, 5 जी संबंधी तज्ज्ञ, कृत्रिम बुद्धीमत्ता ,इंटरनेट ऑफ थिंग, डेटा अॅनालिटिक्स, क्लाऊड अँड एज कॉम्प्यूटिंग, ब्लॉकचेन, सायबर सुरक्षा, स्मार्ट सिटी आणि ऑटोमेशन क्षेत्रातल्या व्यक्ती यात सहभागी होणार आहेत.
माहिती आणि प्रसारण मंत्रालय
68 व्या राष्ट्रीय पुरस्कार सोहळ्यात फिल्म्स डिव्हिजनच्या दोन माहितीपटांना रौप्य कमळ प्रदान
मुंबई, 30 सप्टेंबर 2022
68 व्या राष्ट्रीय चित्रपट पुरस्कार सोहळ्यात फिल्म्स डिव्हिजनच्या दोन माहितीपटांना रौप्य कमळ प्रदान करण्यात आल्याने फिल्म्स डिव्हिजनसाठी हे अभिमानाचे क्षण ठरले. 68 व्या चित्रपट पुरस्कार सोहळ्यात नॉन-फीचर श्रेणीमध्ये "व्हीलिंग द बॉल" आणि "पबन श्याम" या माहितीपटांना सन्मानित करण्यात आले. या सोहळ्यात आज प्रतिष्ठेच्या दादासाहेब फाळके पुरस्कारासह विविध श्रेणींमध्ये 2020 साठीचे पुरस्कार राष्ट्रपती द्रौपदी मुर्मू यांच्या हस्ते प्रदान करण्यात आले.
नवी दिल्लीतील विज्ञान भवन.येथे झालेल्या कार्यक्रमात केंद्रीय माहिती आणि प्रसारण मंत्री अनुराग सिंह ठाकूर, केंद्रीय माहिती आणि प्रसारण राज्यमंत्री डॉ. एल. मुरुगन, माहिती आणि प्रसारण मंत्रालयाचे सचिव अपूर्व चंद्रा, परीक्षक मंडळाचे अध्यक्ष आणि इतर मान्यवर उपस्थित होते.
1. व्हीलिंग द बॉल - सर्वोत्तम शोध/साहसी चित्रपट

-मुकेश शर्मा दिग्दर्शित / फिल्म्स डिव्हिजन निर्मित
चार महिला व्हीलचेअर बास्केटबॉल खेळाडूंची वास्तव जीवन कथा यात कथित केली आहे. त्यांची खेळासाठीची उत्कटता,आवड यांचा शोध माहितीपटात घेण्यात आला आहे.
2. पबन श्याम - सर्वोत्कृष्ट चरित्रात्मक चित्रपट
 / Col/2020)
-होबम पबन कुमार दिग्दर्शित / फिल्म्स डिव्हिजन निर्मित
हा चरित्रपट पबन श्याम यांच्या जीवनाचा आणि कार्याचा त्यांच्या एका प्रशंसक आणि विद्यार्थ्याच्या नजरेतून आढावा घेतो.
पुरस्कार स्वीकारल्यानंतर फिल्म्स डिव्हिजनचे महासंचालक रवींद्र भाकर म्हणाले, “फिल्म्स डिव्हिजनने भारतातील माहितीपट चळवळीचे नेतृत्व केले आहे आणि अनेक उत्कृष्ट माहितीपट तयार केले आहेत. या वर्षी प्राप्त दोन राष्ट्रीय पुरस्कारांमुळे फिल्म्स डिव्हिजनने गेल्या काही वर्षांत भारतात आणि परदेशात जिंकलेल्या शेकडो पुरस्कारांमध्ये भर पडली आहे.”
माहिती आणि प्रसारण मंत्रालयाच्या अंतर्गत सर्वात जुने माध्यम युनिट असलेले फिल्म्स डिव्हिजन, माहितीपटांसाठी निधी, मार्गदर्शन आणि वाव शोधून स्वतंत्र माहितीपट निर्मितीला प्रोत्साहन देत आहे.
गेल्या 67 वर्षांपासून, राष्ट्रीय चित्रपट पुरस्कार, भारत सरकारचा देशातील सर्वात प्रतिष्ठित पुरस्कार असून भारतीय चित्रपटाच्या संपूर्ण राष्ट्रीय पैलूंचा समावेश करून कलात्मक, सक्षम आणि अर्थपूर्ण चित्रपट करण्यासाठी उत्कृष्टता अधोरेखित करतो.PIB Mumbai | S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
पंतप्रधान कार्यालय
पूर्वेकडील क्षेत्राच्या आर्थिक मंच 2022 सत्रातील पंतप्रधान नरेंद्र मोदी यांच्या अभिभाषणाचा मराठी अनुवाद
नवी दिल्ली, 7 सप्टेंबर 2022
महामहिम, राष्ट्राध्यक्ष पुतिन,
सन्माननीय पाहुणे,
नमस्कार!
व्लादिवोस्तोक येथे आयोजित सातव्या पूर्वेकडील क्षेत्राच्या आर्थिक मंचासाठी मला तुमच्याशी दूरदृश्य माध्यमातून संपर्क साधण्याची संधी मिळाली याचा मला आनंद आहे. या महिन्यात व्लादिवोस्तोक येथील भारतीय वाणिज्य दूतावासाच्या स्थापनेचा 30 वा वर्धापन दिन आहे. या शहरात वाणिज्य दूतावास उघडणारा भारत हा पहिला देश होता. आणि तेव्हापासून हे शहर आपल्या नात्यातील अनेक महत्वपूर्ण टप्प्यांचा साक्षीदार आहे.
मित्रांनो,
2015 मध्ये स्थापन झालेला हा मंच आज रशियाच्या सुदूर पूर्व क्षेत्राच्या विकासात आंतरराष्ट्रीय सहकार्यासाठी एक प्रमुख जागतिक मंच बनला आहे. यासाठी मी राष्ट्राध्यक्ष पुतिन यांच्या दूरदृष्टीचे कौतुक करतो आणि त्यांचे अभिनंदन करतो.
2019 मध्ये मला या मंचात सहभागी होण्याची संधी मिळाली. त्यावेळी आम्ही भारताचे ‘अॅक्ट फार-इस्ट’ धोरण जाहीर केले. आणि त्याचा परिणाम म्हणून रशियाच्या सुदूर पूर्वेच्या क्षेत्राबाबत भारताचे सहकार्य विविध क्षेत्रात वाढले आहे. आज, हे धोरण भारत आणि रशियाच्या "विशेष आणि विशेषाधिकारप्राप्त धोरणात्मक भागीदारी" चा प्रमुख आधारस्तंभ बनला आहे.
मित्रांनो,
आपण आंतरराष्ट्रीय उत्तर-दक्षिण कॉरिडॉर, चेन्नई-व्लादिवोस्तोक सागरी कॉरिडॉर किंवा उत्तरी सागरी मार्गाबद्दल बोलत असतो, अशात दळणवळण भविष्यात आपल्या संबंधांच्या विकासात महत्त्वाची भूमिका बजावेल.
आर्क्टिक्ट मुद्द्यांवर रशियासोबतची भागीदारी मजबूत करण्यासाठी भारत उत्सुक आहे. ऊर्जा क्षेत्रातही सहकार्याची अपार क्षमता आहे. ऊर्जेसोबतच भारताने रशियन सुदूर पूर्वेकडील क्षेत्रात औषध निर्माण आणि हिऱ्यांच्या क्षेत्रातही लक्षणीय गुंतवणूक केली आहे.
रशिया, कोकिंग कोळशाच्या पुरवठ्याद्वारे भारतीय पोलाद उद्योगासाठी महत्त्वाचा भागीदार बनू शकतो. प्रतिभावंतांबाबतही आपल्यात चांगले सहकार्य असू शकते. जगातील अनेक विकसित प्रदेशांच्या विकासात भारतीय प्रतिभेने योगदान दिले आहे. मला विश्वास आहे की भारतीयांची प्रतिभा आणि व्यावसायिकता रशियन सुदूर पूर्वेमध्ये जलद विकास घडवून आणू शकते.
मित्रांनो,
भारताच्या "वसुधैव कुटुंबकम" या प्राचीन सिध्दांताने आपल्याला जगाकडे एक कुटुंब म्हणून पाहण्यास शिकवले आहे. आजच्या जागतिकीकरणाच्या जगात, जगाच्या एका भागातील घटनेचे पडसाद चा संपूर्ण जगावर पडतात.
युक्रेन संघर्ष आणि कोविड महामारीचा जागतिक पुरवठा साखळींवर मोठा परिणाम झाला आहे. अन्नधान्य, खते आणि इंधनाचा तुटवडा ही विकसनशील देशांसाठी मोठी चिंता आहे. युक्रेन संघर्षाच्या सुरुवातीपासूनच आम्ही मुत्सद्दीपणा आणि संवादाचा मार्ग स्वीकारण्याच्या गरजेवर भर दिला आहे. हा संघर्ष संपवण्यासाठी आम्ही सर्व शांततापूर्ण प्रयत्नांना पाठिंबा देतो. या संदर्भात, आम्ही तृणधान्ये आणि खतांच्या सुरक्षित निर्यातीसंबंधीच्या अलीकडील कराराचे स्वागत करतो.
मला या मंचावर संबोधन करण्याची संधी दिल्याबद्दल मी पुन्हा एकदा अध्यक्ष पुतिन यांचे आभार मानतो. आणि या मंचावर उपस्थित असलेल्या सर्व सहभागींना माझ्या हार्दिक शुभेच्छा.
खूप खूप धन्यवाद.
G.Chippalkatti /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
महिलांमधील क्षयरोगावरच्या राष्ट्रीय संसदीय परिषदेचे उपराष्ट्रपती एम व्यंकय्या नायडू यांच्या हस्ते उद्घाटन
महिलांमधील क्षयरोगावरच्या राष्ट्रीय संसदीय परिषदेला डॉ मनसुख मांडवीया यांनी केले संबोधित, “2025 पर्यंत क्षयरोगाचे समूळ उच्चाटन करण्याचे पंतप्रधान मोदींचे स्वप्न साकार करण्यासाठी सरकार अथक परिश्रम करत आहे.”- मांडवीया
नवी दिल्ली, 16 डिसेंबर 2021
उपराष्ट्रपती एम व्यंकय्या नायडू यांच्या हस्ते आज नवी दिल्लीत, महिलांमधील क्षयरोगावरील राष्ट्रीय संसदीय परिषदेचे उद्घाटन झाले. याप्रसंगी केंद्रीय आरोग्य आणि कुटुंब कल्याण मंत्री डॉ मनसुख मंडाविया, केंद्रीय महिला आणि बाल विकास मंत्री स्मृती इराणी, केंद्रीय आरोग्य आणि कुटुंब कल्याण राज्यमंत्री डॉ भारती प्रवीण पवार, केंद्रीय महिला आणि बाल कल्याण राज्यमंत्री मंजुपारा महेंद्रभाई उपस्थित होते.
भारतात क्षयरोगाचे असलेले मोठे आव्हान आणि पुरुषांमध्ये याचे प्रमाण जास्त असले तरी, अभ्यासातून असे लक्षात आले आहे की क्षयरोगाचे उपचार घेण्यात पुरुषांपेक्षा महिला मागे असतात, ही गंभीर बाब लक्षात घेता, महिलांमध्ये याबाबत जागृती करण्याची गरज आहे, असे उपराष्ट्रपतींनी यावेळी अधोरेखित केले.
क्षयरोगाचे समूळ उच्चाटन हे आपले राष्ट्रीय कर्तव्य आहे, याचे स्मरण उपराष्ट्रपतींनी यावेळी सर्वांना करुन दिले. या विषयाबाबत, सामाजिक दृष्टीकोन बाळगत, समाजातल्या सर्व स्तरातील, स्त्री-पुरुषांनी एकत्र येऊन एक ‘लोकचळवळ उभारणे आवश्यक असून, त्याद्वारे 2025 पर्यंत आपण क्षयरोगाचे उच्चाटन करु शकू, असे उपराष्ट्रपती यावेळी म्हणाले.उत्तम आणि पोषक आहार, स्वच्छ हवा सर्वांना मिळावी आणि या आजाराबाबत असलेले समाजातील गैरसमज दूर करण्यासाठी सर्वांनीच प्रयत्न केले पाहिजेत, असे आवाहन उपराष्ट्रपतींनी यावेळी केले.
“क्षयरोग, भारतातील सार्वजनिक आरोग्य क्षेत्रासाठी मोठे आव्हान आहे. देशात दरवर्षी अंदाजे 24.8 लाख नवे क्षयरोगी आढळून येतात, आणि चार लाखांहून अधिक लोकांचा या आजारामुळे बळी जातो, असा अंदाज आहे. देशात दरवर्षी 10 लाखांहून जास्त महिला आणि मुली, तसेच 3 लाखांहून जास्त मुलांना क्षयरोगाचा संसर्ग होतो. गर्भवती महिलांना संक्रमण होण्याचा अधिक धोका असल्याने आणि गर्भ तसेच प्रसुतीनंतर शिशुंवर होऊ शकणाऱ्या गंभीर परिणामांमुळे ही समस्या अधिकच जटील बनत जाते.” असे यावेळी मनसुख मंडवीया यांनी सांगितले.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
नौवहन मंत्रालय
भारतीय नाविकांसाठीच्या रोजगारात यावर्षी अभूतपूर्व 35 टक्के वाढ
ऑन बोर्ड प्रशिक्षणासाठी ठेवलेल्या विद्यार्थ्यांची संख्या 37 टक्क्यांनी वाढली
नवी दिल्ली, 15 फेब्रुवारी 2019
भारतीय किंवा विदेशी नौकांवरच्या भारतीय नाविकांच्या रोजगारात या वर्षी 35 टक्के अशी अभूतपूर्व वाढ झाली आहे. 2017 मधे ही संख्या 154349 इतकी होती तर 2018 मधे 208799 एवढी झाली. याशिवाय ऑन बोर्ड प्रशिक्षणासाठीच्या विद्यार्थ्यांच्या संख्येतही 37 टक्क्यांची वाढ दर्शवत गेल्या वर्षीच्या 14307 वरुन यावर्षी ही संख्या 19545 वर पोहोचली आहे.
भारतीय जहाजांवर रोजगार प्राप्त करणाऱ्या नाविकांच्या संख्येत गेल्या वर्षीच्या 22,103 वरुन यावर्षी 27,364 पर्यंत वाढ झाली आहे तर परदेशी जहाजांवर रोजगार प्राप्त करणाऱ्या नाविकांच्या संख्येत गेल्या वर्षीच्या 60,194 वरुन यावर्षी 72,327 पर्यंत वाढ झाली आहे. अधिकारी म्हणून नियुक्त झालेल्यांच्या संख्येतही 2018 मधे वाढ होऊन ही संख्या 72327 वर पोहोचली आहे. रेटींगच्या संख्येतही 72,052 वरुन 109108 पर्यंत वाढ झाली आहे. भारतीय नाविकांच्या संख्येतही 2013 मधल्या 103835 वरुन 2015 मधे 126945 पर्यंत वाढ झाली आहे.
B.Gokhale/N.Chitale/P.Malandkar
(Visitor Counter : 89
रस्ते वाहतूक आणि महामार्ग मंत्रालय
ईशान्य भागातील रस्ते विकास कामांसाठीच्या निधीत रस्ते आणि महामार्ग मंत्रालयाकडून वाढ
रस्ते परिवहन व महामार्ग मंत्रालयाने चालू आर्थिक वर्षात ईशान्य क्षेत्रातील विशेष वेगवान रस्ते विकास कार्यक्रमांतर्गत  संबंधित कामांसाठी खर्चाच्या निधी वाटपामध्ये वाढ केली आहे. सुधारित वाटपानुसार आधीच्या रकमेच्या दुप्पट रक्कम देण्याला मंत्रालयाने मान्यता दिली आहे. सन 2020-21 मध्ये राष्ट्रीय गुंतवणूक निधीतून करण्यात येणाऱ्या 390 कोटी रुपये खर्चाच्या तुलनेत, याच कालावधीसाठी 760 कोटी रुपये निश्चित करण्यात आले आहेत. त्यापैकी 300 कोटी रुपये अरुणाचल प्रदेश पॅकेजसाठी विशेषत: निश्चित केले आहेत.
याव्यतिरिक्त, 10 टक्के अनिवार्य पूल फंड अंतर्गत ईशान्य भागातील राष्ट्रीय महामार्गामध्ये गेल्या 5 वर्षात वाढ झाली आहे. या निधी अंतर्गत 2016-17 साठी 4,520 कोटी, सन 2017-18 साठी 5,265 कोटी, सन 2018-19 साठी 6,210 कोटी, सन 2019-20 साठी 6,070 कोटी, आणि सन 2020-21 साठी 6,780 कोटी रुपये निधीचे वाटप करण्यात आले आहे.
भारत सरकारने पूर्वोत्तर प्रदेशात एसएआरडीपी-एनई योजनेंतर्गत मोठ्या प्रमाणावर रस्ते विकास कार्यक्रम हाती घेतला आहे. एसएआरडीपी-एनई  च्या अंतर्गत अंदाजे 6418 किलोमीटर लांबीचा  रस्ते विकास निश्चित करण्यात आला असून यासाठी अंदाजे 30,450 कोटी रुपये गुंतवणूक अपेक्षित असून त्यापैकी 3356 किमी रस्त्यांचे पूर्ण झाले असून 1961 कि.मी. रस्त्यांचे बांधकाम सुरू आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना 95.51 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 8.51 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
95,51,92,065
|
|
BALANCE AVAILABLE
|
|
8,51,21,235
केंद्र सरकारने आतापर्यंत 95.51  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
8.51  कोटी न वापरलेल्या उपयोगी मात्रा राज्ये आणि केंद्र शासित प्रदेशांकडे शिल्लक आहेत.
मंत्रिमंडळ
भारत आणि इंडोनेशिया दरम्यान आरोग्य सह्कार्यावरील सामंजस्य कराराला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि इंडोनेशिया दरम्यान आरोग्य सह्कार्यावरील सामंजस्य कराराला मंजुरी दिली आहे.
सामंजस्य करारात पुढील क्षेत्रांचा समावेश आहे:
1.संशोधन आणि विकास, सक्रिय औषधि-विज्ञान घटक  आणि माहिती तंत्रज्ञान आधारित वैद्यकीय उपकरण,
2. मनुष्यबळ विकास,
3. आरोग्यसेवा आणि
4.परस्पर मान्यताप्राप्त अन्य क्षेत्र
या सामंजस्य कराराच्या अंमलबजावणीवर देखरेख ठेवण्यासाठी आणि सहकार्याचे तपशील विस्तृतपणे स्पष्ट करण्यासाठी एक कृतीगट स्थापन केला जाईल.
उपराष्ट्रपती कार्यालय
उपराष्ट्रपतींनी प्रतिसादात्मक प्रशासनासाठी पुराव्यावर आधारित धोरण रचनेचे महत्त्व केले अधोरेखित
नवी दिल्ली 14 मार्च 2022
उपराष्ट्रपती एम. वेंकय्या नायडू यांनी आपल्या आजूबाजूला होत असलेले बदल आणि विचलित करणाऱ्या घटनांबाबत प्रशासन प्रतिक्रियाशील असेल याची सुनिश्चिती करण्यासाठी आज पुराव्यावर आधारित धोरण रचनेच्या महत्त्वावर भर दिला. नव्याने उदयास येत असलेल्या गरजा आणि आवश्यकतांनुसार सरकारी धोरणे आणि कार्यक्रम यांच्याविषयी सतत पुनर्विचार तसेच फेरबदल करण्याचे देखील त्यांनी आवाहन केले.
उप-राष्ट्रपती निवासात आज झालेल्या आयएसबी अर्थात इंडियन स्कूल ऑफ बँकिंगच्या ‘सरकारी धोरणांबाबतच्या आधुनिक व्यवस्थापन कार्यक्रमा’तील सहभागींशी संवाद साधताना उपराष्ट्रपतींनी शेतकऱ्यांना तसेच सामान्य माणसाला मदत करण्यासाठी आणि वायू प्रदूषण नियंत्रणात आणण्यासाठी घन कचरा व्यवस्थापन आणि पिकाच्या फोफाट्यातून उत्पन्न यांसारख्या नाविन्यपूर्ण कल्पनांवर आधारित व्यापार मॉडेल विकसित करण्याचे आवाहन केले.
जागतिक बँक आणि आंतरराष्ट्रीय नाणेनिधी या संस्थांनी व्यक्त केलेल्या भारतीय अर्थव्यवस्थेच्या उच्च विकासदराच्या अंदाजाचा उल्लेख करून उपराष्ट्रपतींनी उद्योजक तसेच गुंतवणूकदारांसाठी देशात प्रचंड क्षमता आणि संधी आहेत ही बाब अधोरेखित केली. ते म्हणाले, “अपेक्षित बदल घडवू आणण्यासाठी सरकार आणि खासगी क्षेत्र यांनी एकत्रितपणे काम करणे आणि अधिक उत्तम तसेच सशक्त भारताची उभारणी करणे महत्त्वाचे आहे.”
शहरी आणि ग्रामीण भागादरम्यानची दरी दूर करण्याचे आवाहन करून ते म्हणाले की ग्रामीण भागातील जनतेमध्ये देशाच्या विकासात्मक प्रवासाचा भाग असल्याची भावना निर्माण करण्यासाठी प्रयत्न व्हायला हवे.
कृषी क्षेत्र हा भारतीय अर्थव्यवस्थेचा कणा असल्याचे सांगून त्यांनी शेतकऱ्यांना यांच्या पिकाचा योग्य मोबदला मिळेल आणि त्यांचे घरटी उत्पन्न चांगल्या पातळीपर्यंत वाढेल याची खात्री करून घेण्यासाठी हर प्रकारे प्रयत्न करण्याचे आवाहन उपस्थितांना केले. या दृष्टीने हवामानाशी सुसंगत सेंद्रिय शेती प्रणालीला मोठ्या प्रमाणात प्रोत्साहन दिले जावे अशी अपेक्षा त्यांनी व्यक्त केली. या संदर्भात, सेंद्रिय शेतीकडे वळल्यामुळे सिक्कीममधील शेतकऱ्यांना मिळालेल्या यशाचे उदाहरण त्यांनी दिले.
सरकारी धोरणाच्या विषयावर विशेष लक्ष केंद्रित करणाऱ्या अभ्यासक्रम सुरु केल्याबद्दल उपराष्ट्रपतींनी आयएसबीचे कौतुक केले. सरकारी धोरणांबाबतचा आधुनिक व्यवस्थापन कार्यक्रम’ या विषयावर आधारित हा अभ्यासक्रम सरकारी तसेच खासगी क्षेत्रातील कार्यरत व्यावसायिकांच्या व्यवस्थापकीय कौशल्याला अधिक तेज करेल. कारकीर्दीच्या मधल्या टप्प्यावरच्या खासगी आणि सरकारी क्षेत्रातील विद्यार्थ्यांची ही मिश्र तुकडी त्यांना एकमेकांकडून नव्या बाबी शिकण्यासाठी उपयुक्त ठरेल अशी आशा उपराष्ट्रपतींनी व्यक्त केली.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
पंतप्रधान कार्यालय
ओदिशाच्या कोरापुट येथे अपघातात झालेल्या जीवितहानीबद्दल पंतप्रधानांकडून शोक व्यक्त
नवी दिल्ली, 1 फेब्रुवारी 2021
पंतप्रधान नरेंद्र मोदी यांनी ओदिशाच्या कोरापुट येथे अपघातात झालेल्या जीवितहानीबद्दल शोक व्यक्त केला आहे.
एका ट्विटमध्ये पंतप्रधान म्हणाले, "ओदिशाच्या कोरापुट येथे झालेल्या भीषण अपघातात ज्यांनी आपल्या प्रियजनांना गमावले आहेत, त्यांच्या दुःखात मी सहभागी आहे. जखमींची तब्येत लवकर सुधारेल अशी मी आशा करतो."U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पर्यावरण, वन एवं जलवायु परिवर्तन मंत्रालय
पर्यावरणाबरोबरचे संबंध सहकार्यावर आधारित असायला हवे-डॉ. महेश शर्मा
(नवी दिल्ली, 8 ऑक्टोबर 2018
वन्यजीव आणि पर्यावरणाच्या रक्षणात आघाडीची भूमिका बजावण्याचे आवाहन मुलांना करताना पर्यावरणाबरोबरचे आपले संबंध सहकार्यावर आधारित असायला हवे, असे पर्यावरण, वने आणि हवामान बदल राज्यमंत्री डॉ. महेश शर्मा यांनी म्हटले आहे. नवी दिल्लीत नॅशनल झू लॉजिकल पार्क येथे वन्यजीव सप्ताह या राष्ट्रीय कार्यक्रमाच्या समारोप प्रसंगी उपस्थित शालेय विद्यार्थ्यांना ते संबोधित करत होते. वन्यजीवांचे आश्रयस्थान असलेल्या जंगलांवर मानवाने अतिक्रमण केले असून वन्य जीव संवर्धनाचे उद्दिष्ट साध्य करण्यासाठी मुलांच्या चिकाटीचा वापर करता येईल, असे ते म्हणाले. केवळ आपल्याच देशात नद्या, जंगले आणि प्राण्यांची पूजा केली जाते, असे शर्मा म्हणाले.
कुठलाही कार्यक्रम लोकसहभागाशिवाय यशस्वी होऊ शकत नाही, असे वन खात्याचे महासंचालक डॉ. सिद्धांत दास यांनी यावेळी सांगितले. भारतात जगातील जमिनीपैकी केवळ 2.5 टक्के जमीन असून सुमारे 18 टक्के वन्यजीव येथे आढळतात, असे ते म्हणाले.
दरवर्षी 2 ऑक्टोबरपासून वन्यजीव सप्ताह साजरा केला जातो.
N.Sapre/S.Kane/P.Kor